Kamu bisa jelasin ke aku soal IThenticate dalam bahasa melayu?

iThenticate merupakan perkhidmatan pengesan plagiarisme untuk pasaran korporat. Ia adalah produk iPradigms, LCC, yang turut mengendalikan laman sesawang Turnitin dan Plagiarism.org. Perkhidmatan ini beroperasi pada tahun 2004, atas permintaan dari pasaran. Beribupejabat di Oakland, California, perkhidmatan ini memfokuskan pemasaran kepada penerbit, agensi berita, korporat, firma guaman, dan agensi kerajaan. Sehingga tahun 2007, iThenticate mempunyai pelangan-pelangan besar seperti Pertubuhan Kesihatan Sedunia, Pertubuhan Bangsa-Bangsa Bersatu dan Bank Dunia.

Selain mengesan plagiarisme, iThenticate turut  melakukan perlindungan harta intelek dan analisis dokumen-menetang-dokumen. iThenticate juga membolehkan integrasi dengan sistem pengurusan kandungan (CMSS) dan sistem pengesanan manuskrip (MTSS).

Pada tahun 2004, akhbar  Hartford Courant telah mula menggunakan iThenticate. Semenjak itu, perkhidmatan ini mula diperkenalkan kepada penerbitan akhbar lain, dan mereka mengekalkan kerahsiaan pelanggan yang melanggan perkhidmatan.

Pada 2 Julai 2006, New York Post melaporkan bahawa perisian iThenticate telah mengesan plagiarisme ke atas karya Ann Coulter, Godless. Walau bagaimanapun, Coulter dan penerbitnya menolak dakwaan tersebut dan mendakwa persamaan teks yang minimal tidak menjurus kepada plagiarisme.